ห่วงใย “การกัดเซาะชายฝั่งทะเล” เห็นชอบโครงการ”ปลูกป่าชายเลน” ส่งเสริมอนุรักษ์สิ่งแวดล้อม
พลเอก ประวิตร วงษ์สุวรรณ รองนายกรัฐมนตรี รายงานต่อที่ประชุมคณะรัฐมนตรี วันนี้(9 ส.ค.65) ว่า คณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ได้เห็นชอบการดำเนินงานโครงการปลูกป่าชายเลนเพื่อประโยชน์จากคาร์บอนเครดิต ของกรมทรัพยากรทางทะเลและชายฝั่ง พร้อมกับร่างกฎกระทรวงกำหนดพื้นที่ป่าชายเลน ตามมาตรา 18 จังหวัดพังงาและจังหวัดตรัง เป็นพื้นที่ป่าชายเลนอนุรักษ์เพื่อการใช้ประโยชน์อย่างยั่งยืนและการจัดทำแผนที่ข้อมูลวิชาการของระบบกลุ่มหาดประเทศไทย นำร่อง 11 ระบบหาด เพื่อให้หน่วยงานที่เกี่ยวข้องสามารถนำไปใช้เป็นข้อมูลสนับสนุน เพื่อการป้องกันและแก้ไขปัญหาการกัดเซาะชายฝั่งอย่างยั่งยืนต่อไป